Mellem 30 og 40 træskibe er i dag sejlet ind i Skudehavnen i Aalborg. Skibene kan man se fra Aalborg Havnefront eller også kan man vove sig ombord i løbet af eftermiddagen, når der afholdes "åbent skib". - Vi er rigtig glade, for at Træskibs Sammenslutningen har valgt at placere deres Pinsestævne i Aalborg. Det betyder rigtig meget for byen, at vi får arrangementer af denne størrelse, og vi glæder os til at tilføje Pinsestævnet til rækken af store arrangementer i byen. Skibene vil passe fantastisk til Aalborgs Skudehavn, og jeg er helt sikker på at aalborgenserne vil tage godt imod skibene og lægge vejen forbi for at beundre de flotte skibe, siger borgmester Thomas Kastrup Larsen (S). Stævnet i pinsen har været en fast tradition siden 1971, hvor formålet er at sætte fokus på Danmarks sejlende kulturarv.

Referat:
Skudehavnen i Aalborg er søndag fyldt i forbindelse med det årlige Træskibs Sammenslutningens Pinsestævne.